ΓΡΑΠΤΗ ΕΡΩΤΗΣΗ E-1365/02

υποβολή: Charles Tannock (PPE-DE) προς την Επιτροπή

(14 Μαΐου 2002)

Θέμα: Πειράματα σε χιμπαντζήδες και άλλα πρωτεύοντα θηλαστικά

Στη σαφή και χρήσιμη απάντησή της στη Γραπτή μου Ερώτηση Ε-0291/02(1), η Επιτροπή αναφέρει ότι το Biomedical Primate Research Center (Βιοϊατρικό Κέντρο Έρευνών σε πρωτεύοντα θηλαστικά) στην Ολλανδία είναι, απ' ό,τι γνωρίζει, το μόνο ινστιτούτο στην Κοινότητα που πραγματοποιεί πειράματα με χιμπαντζήδες. Μπορεί η Επιτροπή να επιβεβαιώσει το γεγονός ότι το Κέντρο χρηματοδοτείται εν μέρει από την Επιτροπή και αν ναι με ποιο ποσό· Μπορεί επίσης να επιβεβαιώσει ότι η χρηματοδότηση αυτήπόκειται σε όρους τήρησης όλων των σχετικών Οδηγιών και των μελλοντικών ρυθμίσεων των σχετικών με τα πειράματα σε ζώα·

Η Επιτροπή αναφέρει επίσης στην απάντησή της ότι απεδείχθη ότι η Οδηγία 86/609/ΕΟΚ(2) δεν προβλέπει επαρκείς ελέγχους για την εξασφάλιση της σωστής διαβίωσης των μη-ανθρωποειδών πρωτευόντων θηλαστικών1 και ότι, κατά συνέπεια, η βιομηχανία έχει λάβειπόψη της την κατάσταση και ότι έχουν αρχίσει συζητήσεις μεταξύ των κρατών μελών, της βιομηχανίας και μη-κυβερνητικών οργανώσεων στον τομέα αυτό. Μπορεί η Επιτροπή να αναφέρει αν σε περιπτώσεις χρησιμοποίησης πρωτευόντων θηλαστικών, είναιποχρεωτικό και σύμφωνο με την αρχή της αντικατάστασης, μείωσης και βελτίωσης, γι' αυτούς που θέλουν να πραγματοποιήσουν παρόμοια πειράματα, να κοινοποιήσουν στις εθνικές αρχές το είδος των πειραμάτων καθώς και αιτιολόγηση σχετικά με την έλλειψη εναλλακτικών μεθόδων και τη σκοπιμότητα των πειραμάτων και τα ανώτατα όρια βασανισμού των ζώων που θα επιτρέψουν· Εάν όχι, συμφωνεί η Επιτροπή ότι μια παρόμοια απαίτηση πρέπει να επιβάλλεται για την ασφάλιση της τήρησης των οδηγιών και ότι η διαδικασία ελέγχου θα βελτιωθεί περαιτέρω εάν αυτές οι αιτήσεις δημοσιεύονται μόλις εγκριθούν· Τέλος, γνωρίζει η Επιτροπή πόσα πειράματα σε πρωτεύοντα θηλαστικά πραγματοποιήθηκαν στο Κέντρο αυτό κατά το προηγούμενο έτος·

(1) ΕΕ C 172 E της 18.7.2002, σελ. 176.

(2) ΕΕ L 358 της 18.12.1986, σελ. 1.

Απάντηση της κας Wallstrm εξ ονόματος της Επιτροπής

(1η Ιουλίου 2002)

Το Βιοϊατρικό Κέντρο Έρευνών σε Πρωτεύοντα Θηλαστικά (Biomedical Primate Research Centre — BPRC) στο Rijswijk των Κάτω Χωρών συμμετέχει σε διάφορα τριετή ερευνητικά έργα στο πλαίσιο του πέμπτου προγράμματος-πλαισίου έρευνας και τεχνολογικής ανάπτυξης (ΕΤΑ) (1998-2002). Μέχρι σήμερα, η Επιτροπή έχει χρηματοδοτήσει τις εργασίες του BPRC με συνολικό ποσό ύψους 5,4 εκατ. περίπου από κονδύλια του 5ου προγράμματος-πλαισίου ΕΤΑ. Τα έργα αυτά καλύπτουν ερευνητικά πεδία όπως η ανάπτυξη εμβολίων και φαρμάκων για τον ιό ανθρώπινης ανοσολογικής ανεπάρκειας, τη φυματίωση, την ελονοσία και την ηπατίτιδα C.

Το BPRC που εδρεύει στην Ένωση αλλά είναι ανεξάρτητο από αυτή έχει αναλάβει μέσω συμβάσεως τη δέσμευση, να ανταποκριθεί σε όλες της νομικής και δεοντολογικής φύσεως απαιτήσεις που ισχύουν τόσο σε εθνικό επίπεδο όσο και επίπεδο Ευρωπαϊκής Ένωσης.

Όπως αναφέρεται στο 6ο πρόγραμμα-πλαίσιο έρευνας και τεχνολογικής ανάπτυξης που εγκρίθηκε από το Κοινοβούλιο και το Συμβούλιο, πρέπει να τηρούνται οι θεμελιώδεις αρχές δεοντολογίας (συμπεριλαμβανομένων των σχετικών με την καλή μεταχείριση των ζώων απαιτήσεων και επιπλέον, κατά τη διεξαγωγή των ερευνητικών δραστηριοτήτων πρέπει να τηρείται το πρωτόκολλο του Άμστερνταμ για την προστασία και την καλή διαβίωση των ζώων. Οι τροποποιημένες προτάσεις της Επιτροπής σχετικά με τα ειδικά προγράμματα εφαρμογής του 6ου προγράμματος-πλαισίου(1) αναφέρουν ότι κατά τις ερευνητικές δραστηριότητες πρέπει να λαμβάνεταιπόψη η προστασία των ζώων σύμφωνα με το κοινοτικό δίκαιο και ότι οι συμμετέχοντες σε ερευνητικά έργα πρέπει να συμμορφώνονται με τις ισχύουσες νομοθετικές και κανονιστικές διατάξεις των χωρών στις οποίες θα διεξάγονται οι ερευνητικές εργασίες.

Η οδηγία 86/609/ΕΟΚ της 24ης Νοεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς, ορίζει ότι απαγορεύεται η διεξαγωγή πειράματος με ζώα εφόσον είναι λογικά και πρακτικό εφικτό να χρησιμοποιηθεί άλλη μέθοδος επίτευξης των επιδιωκόμενων αποτελεσμάτων η οποία είναι ικανοποιητική από επιστημονικής πλευράς. Αναφέρει επίσης ότι όταν επιβάλλεται η διεξαγωγή πειράματος, η επιλογή των ειδών πρέπει να γίνεται με μεγάλη προσοχή και, ενδεχομένως, να αιτιολογείται δεόντως στην αρχή. Κατά την επιλογή μεταξύ πειραμάτων, προτιμώνται εκείνα που απαιτούν το μικρότερο δυνατό αριθμό ζώων, χρησιμοποιούν ζώα με τον κατώτατο βαθμό νευροφυσιολογικής ευαισθησίας, προκαλούν το λιγότερο πόνο, ταλαιπωρία, αγωνία ή μόνιμη βλάβη και που αναμένεται να δώσουν τα ικανοποιητικότερα αποτελέσματα. Η οδηγίαποχρεώνει τα κράτη μέλη να θεσπίζουν διαδικασίες σύμφωνα με τις οποίες τα πειράματα ή τα στοιχεία των προσώπων που πραγματοποιούν τα πειράματα αυτά πρέπει να κοινοποιούνται προηγουμένως

στην αρχή. Στην περίπτωση που προβλέπεται ναποβληθεί ζώο σε πείραμα κατά το οποίο θαποστεί ή κινδυνεύει ναποστεί δυνατούς πόνους που μπορεί να είναι παρατεταμένοι, το πείραμα αυτό πρέπει να έχει δηλωθεί και αιτιολογηθεί ρητά στην αρχή ή να έχει εγκριθεί ρητά από αυτή. Βάσει τωνποβαλλόμενων αιτήσεων για τη χορήγηση άδειας και των λαμβανομένων ανακοινώσεων, η αρχή σε κάθε κράτος μέλος συλλέγει, και στο βαθμό που αυτό είναι δυνατόν, θέτει περιοδικά στη διάθεση του κοινού τα σχετικά με τη χρησιμοποίηση ζώων σε πειράματα στατιστικά στοιχεία που αφορούν τον αριθμό και τα είδη των ζώων που χρησιμοποιήθηκαν σε πειράματα (εξασφαλίζεται προστασία του απόρρητου των πληροφοριών εμπορικής σημασίας). Κατά την εις βάθος αναθεώρηση της οδηγίας θα πρέπει να εξεταστεί προσεκτικά το ενδεχόμενο ενσωμάτωσης γενικήςποχρεωτικής απαίτησης για κοινοποίηση εκ των προτέρων στην αρμόδια αρχή ενός πειράματος που θα χρησιμοποιεί πρωτεύοντα θηλαστικά πλην του ανθρώπου.

Η Επιτροπή δεν διαθέτει πληροφορίες σχετικά με τον αριθμό των πειραμάτων που διεξήχθησαν στο BPRC το 2001 και στα οποία χρησιμοποιήθηκαν πρωτεύοντα θηλαστικά εκτός του ανθρώπου.

(1) COM(2002)43 τελικό.